The Big Boss
<s>Veliki gazda (; ) je hongkonški igrani film snimljen 1971. godine u režiji Lo Weija, poznat kao jedno od prvih međunarodnih komercijalnih uspjeha hongkonške kinematografije, ali prije svega kao film koji je od Brucea Leeja učinio zvijezdu.</s>

<s>Protagonist, koga tumači Lee, je Cheng Chao-an, mladić koji, dijelom kako bi izbjegao sklonost da zbog tučnjava upada u nevolje, iz Kine dolazi živjeti u Tajland kod svojih rođaka.</s><s>Radnja prikazuje kako se tamo sukobljava sa lokalnim bandama, ali i vlasnikom lokalne ledare (čiji lik tumači Han Yi-Chieng) koji ubije njegove rođake kako bi uklonio svjedoke trgovanja drogom, a što protagonista potakne da primijeni svoje borilačke vještine kako bi ih osvetio.</s>

<s>Kada se film počeo snimati, trebao ga je režirati Ng Kar-seung, a glavni lik trebao biti Hsu Chien, majstor borilačkih vještina i Chengov rođak koga tumači James Tien.</s><s>Međutim, nakon što je Ng Kar-seung odustao od projekta, režiju je preuzeo Lo Wei, koji je izmijenio scenario te protagonistom učinio Chenga.</s><s>Veliki gazda je nakon premijere postigao izuzetan uspjeh u Hong Kongu, razbivši sve dotadašnje rekorde gledanosti i zarade, a, što je bilo još važnije, postigao uspjeh i na stranim tržištima, uključivši zapadne.</s><s>Bruce Lee je zahvaljujući njemu u sljedećih nekoliko filmova sagradio status jedne od najvećih ikona tadašnje svjetske kinematografije.</s>

<s>Film danas ne postoji u svom originalnom obliku, jer su nedugo nakon premijere u Hong Kongu donešeni zakoni kojima je postrožena cenzura, pa su prilikom kasnije distribucije izbačene scene eksplicitnog nasilja, seksa i golotinje, koje se danas, izuzimajući nekoliko fotografija, smatraju izgubljenim.</s>

<s>Uloge
 Bruce Lee ...</s><s>Cheng Chao-an (), mladić koji zajedno sa svojim ujakom iz Kine putuje u Pak Chong u Tajlandu kako bi živio sa rođacima.</s><s>Maria Yi ...</s><s>Chiao Mei, tipična "dama u opasnosti" i  Chengova jedina rođaka.</s><s>James Tien ...</s><s>Rođak Hsu Chien, majstor borikačkih vještina koji se stalno sukobljava sa lokalnim bandama.</s><s>Han Ying-chieh ...</s><s>Hsiao Mi ("Veliki gazda"), vlasnik ledare koji je u stvari paravan za trgovinu drogom.</s><s>Lee Kwan ...</s><s>Rođak Kun
 Tony Liu ...</s><s>Hsiao Chiun, sin Hsiao Mija
 Chih Chen: Sheng, predradnik u ledari.</s><s>Chia Ching-tu ...</s><s>Ujak Lu, Chengov ujak.</s><s>Kam San ...</s><s>Rođak Shan
 Billy Chan Wui-ngai ...</s><s>Rođak Pei
 Lam Ching-ying ...</s><s>Rođak Yen (također pomoćnik režisera)
 Peter Yang ...</s><s>Rođak Chen
 Nora Miao ... lokalni prodavač osvježavajućih pića
 Peter Chan ...</s><s>Hsiao Mijev suučesnik
 Marilyn Bautista ...</s><s>Miss Sun Wuman 
 Rhoma Irama ...</s><s>Xin Chang</s>

<s>References</s>

<s>Vanjske veze
 Official site  at Miramax Films
 
 The Big Boss at the Hong Kong Movie DataBase
 
 A gallery of still shots from The Big Boss
 The opening credits from the "version you've never seen"</s>

<s>Hongkonški filmovi
Filmovi o borilačkim vještinama
Akcije (filmovi)
Authority control 2</s>

